«Seksi ja linna» filmile plaanitakse järge
Russell Crowe - kõige ülemakstum Hollywoodi näitleja
Kuldgloobuste nominendid selgunud!
Mel Gibson ei näitle enam kunagi?
Staarid võivad boikoteerida Kuldgloobuse auhinnagalat
Knight Rideri uus auto on Ford Mustang GT500KR
New Yorgi filmikriitikute aasta parimaks osutus...
Coeni vennad võidukad ka Bostonis
Scarlett Johansson võib hakata Dolly Partonit mängima
Linastub uus Eesti film “Kinnunen”
13. detsember 2007 | Delfi
Juba teist aastat järjest osutus populaarseimaks armastuslinna Pariisi teemaline linateos — seekord prantsuse näitlejanna Julie Delpy teine režissööritöö „2 päeva Pariisis“, mille publik valis ühtlasi ka oma lemmikfilmiks. Mullu oli PÖFFi vaadatuim film „Pariis, ma armastan sind“.
Populaarseteks osutusid ka võistlusprogrammis parimaks režissööriks valitud venelase Aleksander Sokurovi „Aleksandra“, „Armastus koolera ajal“ Javier Bardemiga peaosas, Ang Lee haarav thriller „Ettevaatust, iha“, serblase Emir Kusturica „Lubadus“, prantsuse lavastaja Catherine Breillat’ „Viimane armuke“, Euroopa Filmiakadeemia parimaks filmiks tunnistatud rumeenia draama „4 kuud, 3 nädalat, 2 päeva“, jaapani anime „Paprika“, belglaste pöörane „Ex Drummer“, Steve Buscemi kammerlik „Intervjuu“, iiri romantiline muusikafilm „Ükskord“ ja Arvo Iho lavastatud festivali üllatusfilm „Karuzmari“.
Esimesena müüdi PÖFFil läbi Wong Kar-wai film „Minu mustikakarva ööd“, mida näeb alates 28. detsembrist ka Eesti kinoekraanidel.
Festivali lõputseremoonial ulatas rahvusvaheline žürii auhinna kuuele filmile. Parima filmi Grand Prix ning 10 000 euro suurune preemia läks sedapuhku Türki, režissöör Özer Kiziltanile filmi „Takva“ eest. Kodumaine „Sügisball“ nautis lisaks žürii eripreemiale ja parima naisosatäitja (Maarja Jakobson) auhinnale ka rahvusvahelise filmiklubide žürii FICC, Scottish Leader Eesti täispikkade filmide žürii, Eesti Filmiajakirjanike Liidu ja Postimehe žürii tunnustust.
Seekord toimus PÖFF kuues linnas ning 13 kinos. Koos alafestivalidega näidati kokku 450 seanssi.